Държавен вестник, бр. 82, 2009 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  82
ПРОТОКОЛ
за засилено тристранно сътрудничество в 
борбата срещу престъпността и особено 
трансграничната престъпност между прави­
телството на Република България, прави­
телството на Румъния и правителството на 
Република Сърбия
(Утвърден с Решение № 734 от 21 ноември 
2008 г. на Министерския съвет. В сила от 
1 октомври 2009 г.)
Правителството на Република България, 
правителството на Румъния и правителството 
на Република Сърбия, наричани оттук нататък 
„страните“,
загрижени от сериозните размери, които 
приема престъпността през последните години 
на национално и международно ниво, което 
представлява сериозна заплаха за вътрешната 
сигурност и стабилност на нашите страни,
като съсредоточават вниманието си върху 
увеличаването на международната престъп­
ност и особено върху нейните нови форми,
изтъквайки значението на взаимното 
разбирателство, взаимната изгода, равнопо­
ставеността и координираните действия като 
основа на ефективно сътрудничество в борбата 
срещу престъпността,
като подчертават значението на транс­
националното сътрудничество по въпроси, 
свързани с поддържането на обществения 
ред и сигурността,
изразявайки желание за взаимно сътруд­
ничество във възможно най-голяма степен 
и ефективност в тази област, уважавайки 
човешките права и свободи,
желаейки да хармонизират действията на 
своите компетентни органи срещу престъпност­
та и особено организираната престъпност на 
тристранно и регионално ниво в Югоизточна 
Европа, в съответствие със стандартите на 
Европейския съюз, 
като укрепват международната правна 
база на сътрудничество на правоприлагащи­
те органи на страните чрез изпълнение на 
споразуменията, които вече са сключени на 
двустранно ниво по въпроси от областта на 
вътрешните работи и със заключението да се 
сключват нови споразумения на двустранно 
и тристранно ниво, където това бъде счетено 
за необходимо,
като уважават принципите на равнопо­
ставеност, международните споразумения и 
съществуващото законодателство в своите 
страни и без това да влияе върху тяхната пре­
дишна обвързаност на базата на двустранни и 
многостранни споразумения с трети страни,
убедени, че постигането на техните цели и 
намерения ще бъде улеснено чрез приемането 
на специфични програми и мерки,
се споразумяха за следното:
Член 1
Обхват 
Този протокол урежда сътрудничеството 
между страните, осъществявано чрез опреде­
лените компетентни органи, в борбата срещу 
престъпността и особено трансграничната 
престъпност по отношение на деяния, засягащи 
правно защитени интереси в трите страни.
Член 2 
Области на сътрудничество
(1) В съответствие със своето национално 
законодателство страните си сътрудничат за 
предотвратяването, недопускането, устано­
вяването, разкриването и разследването на 
престъпления и в частност на:
а) организирана престъпност;
б) тежки престъпления срещу личността;
в) трансгранична престъпност;
г) терористични актове;
д) незаконно отглеждане, производство, 
направа и трафик на наркотици и психотроп­
ни вещества;
е) незаконно производство, търговия и 
употреба на прекурсори и основни химикали, 
използвани за незаконното производство на 
наркотици и психотропни вещества;
ж) незаконен трафик на оръжия, включи­
телно биологически, химически и радиационни 
оръжия, муниции, взривни вещества, ядрени 
и радиоактивни материали, както и отровни 
вещества;
з) незаконна международна икономическа 
дейност, подозрителни икономически сделки и 
злоупотреби в сферата на инвестициите, както 
и други форми на финансови престъпления;
и) пране на пари (узаконяване на приходите 
от престъпна дейност);
й) контрабанда;
к) престъпна дейност, свързана с миграция, 
случаи на незаконно преминаване на грани­
цата и незаконен трафик на хора;
л) сексуална експлоатация на жени и не­
пълнолетни или деца;
м) фалшифициране и подправяне на банкно­
ти, кредитни карти, документи, ценни книжа 
и други ценности, както и на всякакъв друг 
вид документи за самоличност;
н) фалшифициране на търговската марка на 
храни и промишлени стоки и търговия с тях;
о) тежки престъпления срещу собстве­
ността, включително срещу интелектуалната 
собственост;
п) кражба, незаконен трафик и незаконно 
придобиване на предмети от историческото 
и културното наследство, ценни камъни и 
метали, както и каквито и да е други ценни 
предмети;
р) престъпления срещу околната среда;
с) високотехнологични престъпления, вклю­
чително компютърни престъпления;
т) отвличане на самолети и кораби;